Miinala

Miinala () on taajama ja maalaiskunta Karjalan tasavallan Lahdenpohjan piirissä VenäjälläGeneralnyi plan, s. 3.. Miinalan taajama sijaitsee Miinalanjoen varrella kuusi kilometriä Lahdenpohjasta koilliseen.Generalnyi plan, s. 10. Kunnan hallinnollisena keskuksena toimii Lahdenpohjan kaupunki. Taajamassa on 500 ja kunnassa 1 900 asukasta (vuonna 2012).

Maantiede ja asutus
Miinalan kunnan pinta-ala on 1366 neliökilometriä tai ilman Laatokan vesialuetta 918,8 neliökilometriä. Se rajoittuu koillisessa Haapalammen, idässä Sortavalan, etelässä Kurkijoen ja lännessä Elisenvaaran kuntiin sekä luoteessa Suomeen. Kunnan keskellä sijaitsee Lahdenpohjan kaupunki.Generalnyi plan, s. 9.

Kunnan alueella virtaavia jokia ovat Iijoki, Nivanjoki, Aurajoki, Miinalanjoki, Tuhrinjoki, Nivanoja ja Ruoko-oja. Järviä ovat Laatokan lisäksi Pyhäjärvi, Iso-Iijärvi, Tyrjänjärvi, Matrijärvi, Metsolanselkä, Lievejärvi, Pieni-Iijärvi, Korteelanjärvi, Paikjärvi, Parikanjärvi, Kurkelanjärvi, Korpijärvi, Ylä-Tyrjänjärvi, Suojärvi, Kuorejärvi ja Hankasjärvi. Luonnonsuojelualueita ovat Ihalan ja Jaakkiman metsänhoitoalueella sijaitseva Iso-Iijärven rauhoitusalue sekä Oppolan metsänhoitoalueella ja Laatokan saarilla sijaitseva Läntisen saariston (ven. Zapadnyi arhipelag) rauhoitusalue. Hyötykaivannaisiin kuuluvat hiekka ja sora, graniitti, grafiitti ja turve.Generalnyi plan, s. 13–16.

Miinalan lisäksi kuntaan kuuluu 17 taajamaa tai asutusta (ven. posjolok): Hankanmäki, Harvia, Ihala, Kokonniemi, Kortela, Lumivaara, Metsämikli, Mikli, Niva, Oppola, Paikjärvenkylä, Parkonmäki, Raivio (entinen Tyrjä), Rauhala, Sikopohja, Sorola ja Uusikylä. Suurin asutuskeskus on yli 800 asukkaan Ihala.Generalnyi plan, s. 3–4.

Historia
Ennen talvi- ja jatkosotaa Miinalan kunnan alue kuului Suomen Neuvostoliitolle luovuttamiin Jaakkiman ja Lumivaaran kuntiin sekä osittain Uukuniemeen, Saareen ja Parikkalaan.

Liikenne, talous ja palvelut
Kunnan kautta kulkevat Pietarin ja Sortavalan välinen maantie A129 sekä Kaarlahden ja Sortavalan välinen rautatie, jolla on Ihalan, Kummunjoen ja Nivan pysähdyspaikat.Generalnyi plan, s. 20–22. Suomen rajalla sijaitsee Ristlahden–Uukuniemen rajanylityspaikkaGeneralnyi plan, s. 23.. Rajalle johtaa päällystetty maantie Ihalasta Raivion kauttaGeneralnyi plan, s. 21..

Kunnassa toimii puunjalostuslaitos, karjatiloja ja kaksi kalanviljelylaitosta. Kaivannaisista hyödynnetään hiekkaa ja soraa. Ihalan koillispuolella on asfalttibetonitehdas ja kivimurskaamo.Generalnyi plan, s. 30. Korpijärvellä, Sammallammella ja Ylä-Tyrjänjärvellä on rajavartiostotGeneralnyi plan, s. 23–24..

Miinalan taajaman palveluihin kuuluu lastentarha, keskikoulu, kirjasto, lääkintäasema, posti ja kolme kauppaa.

Matkailu ja nähtävyydet
Kunnan alueella sijaitsevia kulttuuriperintökohteita Lumivaaran kivikautinen asuinpaikka, Suur-Miklin muinaislinna, Lumivaaran luterilainen kirkko, Rauhalan vanhat rakennukset sekä suomalaisten ja neuvostoliittolaisten sotilaiden hautausmaat.Generalnyi plan, s. 20. Ihalan ja Harvian lähettyvillä sijaitsee kolme lomakylääGeneralnyi plan, s. 24..

Lähteet


Viitteet

Aiheesta muualla
 Miinalan kunnan sivusto  

Luokka:Lahdenpohjan piirin kunnat
Luokka:Jaakkiman kylät
Luokka:Lahdenpohjan piirin asutut paikat